b'\n_START_ARTICLE_\nToma\xc5\xbe Bukovc\n_START_SECTION_\n\xc5\xbdivljenjepis\n_START_PARAGRAPH_\nNi\xc5\xbejo glasbeno \xc5\xa1olo je obiskoval v Slovenj Gradcu pri prof. Martinu \xc5\xa0monu, srednjo glasbeno v Mariboru pri prof. Matja\xc5\xbeu Dobrovniku, \xc5\xa1tudij pa nadaljeval na Akademiji za glasbo v Ljubljani pri prof. Stanku Arnoldu._NEWLINE_V \xc4\x8dasu \xc5\xa1tudija je pou\xc4\x8deval na glasbeni \xc5\xa1oli Franca \xc5\xa0turma v Ljubljani in na CGV Koper in v tem \xc4\x8dasu opravil tudi avdicijo v Policijskem orkestru, kjer je bil zaposlen do leta 2003, ko se je redno zaposlil na CGV Koper in Gimnaziji Koper. Med slu\xc5\xbeenjem voja\xc5\xa1kega roka je igral z orkestrom Slovenske vojske. Sodeloval je na razli\xc4\x8dnih koncertih v orkestrih, komornih zasedbah in tudi kot solist._NEWLINE_Sodeloval je z Obalnim komornim orkestrom in je vodil Pihalni orkester Izola._NEWLINE_Z u\xc4\x8denci in dijaki je uspe\xc5\xa1no sodeloval na dr\xc5\xbeavnih tekmovanjih solisti\xc4\x8dno in v komornih skupinah._NEWLINE_Bil je vodja oddelka za trobila in tolkala na Gimnaziji Koper.'